**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

11. apríla 2014

**Správa**

**o výsledku kontroly plnenia uznesení Zastupiteľstva Bratislavského samosprávneho kraja za rok 2013**

Predkladateľ: Materiál obsahuje:

Ing. Štefan Marušák 1. Návrh uznesenia

hlavný kontrolór 2. Dôvodová správa

Bratislavského samosprávneho kraja 3. Stanoviská komisií

Zodpovedný:

Ing. Bystrík Hollý

riaditeľ útvaru hlavného kontrolóra

Spracovateľ:

Mgr. Jozef Ďurčo

kontrolór odd. všeobecnej kontroly

Bratislava

apríl 2014

N á v r h u z n e s e n i a

**UZNESENIE č. .../2014**

zo dňa 11. 04. 2014

Zastupiteľstvo Bratislavského samosprávneho kraja po prerokovaní materiálu

**b e r i e n a  v e d o m i e**

Správu o výsledku kontroly plnenia uznesení Zastupiteľstva Bratislavského samosprávneho kraja za rok 2013.

**Správa o výsledku kontroly plnenia uznesení Zastupiteľstva Bratislavského samosprávneho kraja za rok 2013**

Na základe poverenia hlavného kontrolóra BSK č. 5/2014 z 3. 2. 2014 vykonali kontrolóri Útvaru HK v čase od 5. 2. 2014 do 5. 3. 2014 kontrolu plnenia úloh, ktoré vyplynuli z uznesení Zastupiteľstva Bratislavského samosprávneho kraja (ďalej len „Z BSK“), za obdobie od 1. 1. 2013 do 31. 12. 2013, na Úrade Bratislavského samosprávneho kraja, Sabinovská 16, 820 05 Bratislava (ďalej len „Ú BSK“). Cieľom kontroly bolo zistiť plnenie úloh z uznesení Z BSK a v prípade zistenia nedostatkov zabezpečiť prijatie opatrení na ich odstránenie.

**Úvod**

V zmysle § 19c ods. 1 zákona č. 302/2001 Z. z. o samospráve vyšších územných celkov v znení neskorších predpisov vykonáva hlavný kontrolór Bratislavského samosprávneho kraja (ďalej len „HK BSK “) v rámci kontrolnej činnosti aj kontrolu plnenia uznesení Z BSK a podľa § 8 ods. 7 písm. e) VZN č. 3/2012 o kontrole v Bratislavskom samosprávnom kraji vypracúva a predkladá Z BSK raz ročne správu o plnení uznesení zastupiteľstva.

Centrálna evidencia plnenia uznesení za rok 2013 je vedená v kancelárii predsedu BSK. Na kontrolu boli predložené všetky uznesenia Z BSK za rok 2013 a ich plnenie. Kancelária predsedu pravidelne predkladá na každé rokovanie Z BSK aktuálnu informáciu o plnení jednotlivých uznesení Z BSK.

Predmetná kontrola bola vykonaná v súčinnosti s príslušnými odbormi a zodpovednými zamestnancami Ú BSK, ktorí predložili podklady k realizácii jednotlivých uznesení Z BSK.

Zastupiteľstvo BSK prijalo na siedmich riadnych zasadnutiach 72 uznesení. Kontrolná skupina útvaru HK BSK overila plnenie všetkých uznesení v roku 2013 a rozdelila ich na dve časti:

1. **Uznesenia, ktorých plnenie bolo priamo schválené na zasadnutiach Z BSK (spolu 51), a to uznesenia č.:** 1, 2, 3, 4, 8, 10, 11, 12, 13, 15, 16, 17, 18, 19, 24, 25, 26, 29, 30, 31, 32, 33, 34, 35, 36, 37, 38, 40, 42, 43, 44, 45, 47, 48, 49, 52, 53, 54, 55, 56, 57, 61, 63, 64, 65, 66, 67, 68, 69, 71, (uznesenie bez čísla).
2. **Uznesenia, z ktorých vyplynuli úlohy pre riaditeľa Ú BSK a HK BSK spolu 21 uznesení.**

Ide o uznesenia č.: 5, 6, 7, 9, 14, 20, 21, 22, 23, 27, 28, 39, 41, 46, 50, 51, 58, 59, 60, 62, 70. V týchto uzneseniach Z BSK uložilo 26 úloh riaditeľovi úradu BSK a jednu úlohu uložilo hlavnému kontrolórovi BSK.

**Výsledok kontroly**

Kontrola bola zameraná na plnenie uznesení uvedených v časti II. a bolo zistené, že z 27 uložených úloh, 20 úloh a termínov bolo splnených a 7 úloh sa plní.

Vzhľadom na to, že pri výkone kontroly plnenia uznesení neboli zistené nedostatky, kontrolná skupina HK BSK poverená na výkon kontroly vypracovala záznam z kontroly plnenia uznesení, s ktorým bol oboznámený riaditeľ Ú BSK dňa 7. 3. 2014.

Tabuľkový prehľad plnenia uznesení Z BSK za rok 2013 je uvedený v prílohe.