**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 11.04.2014

**Návrh**

**Všeobecne záväzné nariadenie Bratislavského samosprávneho kraja o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.**

Predkladateľ**:** Materiál obsahuje**:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh VZN BSK č ../2014

4. Stanoviská komisií

Zodpovedný**:**

Mgr. Michaela Šopová

riaditeľka

odboru sociálnych vecí

Spracovateľ**:**

PhDr. Marica Šiková

vedúca oddelenia sociálnej pomoci

Mgr. Júlia Haviarová

referentka oddelenia sociálnej pomoci

Lívia Žudelová

referentka oddelenia sociálnej pomoci

Bratislava

apríl 2014

N á v r h u z n e s e n i a

**uznesenie č. .. 2014**

zo dňa 11.04.2014

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**Všeobecne záväzné nariadenie BSK č. ../2014 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.**

**Dôvodová správa**

Dôvodom pre vypracovanie návrhu Všeobecne záväzného nariadenia BSK č. ... /2014 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja je, že dňa 01.01. 2014 vstúpil do platnosti zákon č. 485/2013 Z.z., ktorým sa mení a dopĺňa zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“). Touto novelou zákona o sociálnych službách sa rozširuje okruh nových druhov sociálnych služieb, na prevádzku ktorých môžu obce a vyššie územné celky poskytnúť neverejným poskytovateľom sociálnej služby za splnenia podmienok stanovených zákonom o sociálnych službách finančný príspevok na prevádzku poskytovanej sociálnej služby.

Navrhovaným Všeobecne záväzným nariadením sa v súlade s novelou zákona o sociálnych službách precizujú podmienky zabezpečovania sociálnej služby pre prijímateľa sociálnej služby a tiež pre poskytovateľa sociálnej služby. Definuje sa, pri akých druhoch sociálnych služieb je Bratislavský samosprávny kraj povinný poskytnúť neverejnému poskytovateľovi finančný príspevok v prípade, ak sociálnu službu fyzickej osobe u tohto poskytovateľa zabezpečí a pri akých druhoch sociálnych služieb môže poskytnúť finančný príspevok.

Okrem uvedeného, navrhované Všeobecne záväzné nariadenie upravuje podmienky poskytnutia finančného príspevku z verejných zdrojov a upravuje prepočet finančného príspevku na prevádzku poskytovanej sociálnej služby, ktorý Bratislavský samosprávny kraj poskytuje neverejným poskytovateľom sociálnej služby v prípade, ak občanovi u tohto poskytovateľa sociálnu službu zabezpečí.

Súčasťou tohto návrhu Všeobecne záväzného nariadenia je aj vzor tlačiva „Čestné vyhlásenie“ o tom, že organizácia, ktorá na základe platnej registrácie poskytuje sociálnu službu, nie je v likvidácii, nie je v konkurze a nevedie sa voči nej exekučné konanie. Potreba vypracovania vzorov týchto tlačív vychádza z taxatívnych podmienok zákona a skúseností z praxe.

Prijatie toho navrhovaného všeobecne záväzného nariadenia nebude mať dopad na rozpočet Bratislavského samosprávneho kraja.

**Zastupiteľstvo Bratislavského samosprávneho kraja**

****

**Všeobecne záväzné nariadenie**

**Bratislavského samosprávneho kraja**

**č. .. / 2014**

zo dňa 11.04.2014

**o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.**

**Bratislava**

**apríl 2014**

**Všeobecne záväzné nariadenie**

**Bratislavského samosprávneho kraja**

**č. .. / 2014**

**o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.**

Zastupiteľstvo Bratislavského samosprávneho kraja podľa § 8 ods. 1 a § 11 ods. 2 písm. a) zákona č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov a podľa § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, vydáva toto všeobecne záväzné nariadenie:

**PRVÁ ČASŤ**

**§ 1**

**ZÁKLADNÉ USTANOVENIA**

Týmto Všeobecne záväzným nariadením (ďalej len „VZN“) sa ustanovujú:

1. Bližšie podmienky, zásady a kritériá poskytovania finančného príspevku neverejným poskytovateľom poskytujúcim sociálne služby v súlade so zákonom č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“).

**DRUHÁ ČASŤ**

**§ 2**

**BLIŽŠIE PODMIENKY PRE POSKYTOVANIE FINANČNÉHO PRÍSPEVKU**

**NEVEREJNÝM POSKYTOVATEĽOM POSKYTUJÚCIM SOCIÁLNE SLUŽBY**

**VO VEREJNOM ZÁUJME**

1. Bratislavský samosprávny kraj poskytne finančný príspevok na prevádzku poskytovanej sociálnej služby (ďalej len „FPP“) a finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy pri poskytovaní sociálnej služby (ďalej len „FPO“) neverejnému poskytovateľovi sociálnej služby, ak:

1. neverejný poskytovateľ neposkytuje sociálnu službu s cieľom dosiahnuť zisk,
2. sociálna služba na území Bratislavského samosprávneho kraja chýba alebo je nedostatková,
3. Bratislavský samosprávny kraj preukázateľným spôsobom požiadal o zabezpečenie poskytovania tejto sociálnej služby neverejného poskytovateľa sociálnej služby,
4. neverejný poskytovateľ predloží výročnú správu o  činnosti a hospodárení za predchádzajúci kalendárny rok v termíne do 15. júla príslušného kalendárneho roka, ak v predchádzajúcom roku poskytoval sociálnu službu, vypracovanú v súlade s § 67a zákona o sociálnych službách,
5. neverejný poskytovateľ doručil Bratislavskému samosprávnemu kraju zmluvy o poskytovaní sociálnej služby uvedenej v § 34 až 41 zákona o sociálnych službách alebo doručil zoznam osôb s uvedením osobných údajov uvedených v § 94c ods. 3 písm. a) až c) zákona o sociálnych službách, ktorým sociálnu službu poskytuje alebo poskytol, ak poskytovateľ sociálnej služby nie je povinný uzatvoriť písomnú zmluvu o poskytovaní sociálnej služby,
6. Bratislavský samosprávny kraj v rozsahu svojej pôsobnosti zabezpečí fyzickej osobe, ktorá žiada o zabezpečenie poskytovania sociálnej služby a na základe výberu poskytovateľa sociálnej služby touto fyzickou osobou, poskytovanie sociálnej služby u poskytovateľa sociálnej služby zapísaného do Registra poskytovateľov sociálnych služieb,
7. Bratislavský samosprávny kraj zabezpečí fyzickej osobe, ktorá má vydané právoplatné rozhodnutie o odkázanosti na sociálnu službu, poskytovanie sociálnej služby uvedenej v § 34, §37, §38 a §39 zákona o sociálnych službách. Zabezpečenie poskytovania sociálnej služby bude realizované podľa poradia na základe vopred určených a zverejnených podrobností vedenia tohto poradia.

2. Bratislavský samosprávny kraj poskytne FPP neverejnému poskytovateľovi sociálnej služby pri splnení podmienok uvedených v § 2 ods. 1 tohto VZN, ak neverejný poskytovateľ poskytuje sociálnu službu:

a) v zariadení, ktorým je:

- útulok,

- domov na polceste,

- zariadenie núdzového bývania,

- zariadenie dočasnej starostlivosti o deti,

- zariadenie podporovaného bývania,

- rehabilitačné stredisko,

- domov sociálnych služieb,

- špecializované zariadenie,

b) tlmočnícku službu,

c) sociálnu službu v integračnom centre,

d) špecializované sociálne poradenstvo ako samostatnú odbornú činnosť,

e) sociálnu rehabilitáciu ako samostatnú odbornú činnosť.

3. Bratislavský samosprávny kraj môže poskytnúť FPP neverejnému poskytovateľovi sociálnej služby pri splnení podmienok uvedených v § 2 ods. 1 tohto VZN, ak neverejný poskytovateľ poskytuje sociálnu službu, ktorou je:

a) sprostredkovanie osobnej asistencie,

b) monitorovanie a signalizácia potreby pomoci,

c) krízová pomoc poskytovaná prostredníctvom telekomunikačných technológií,

d) terénna sociálna služba krízovej intervencie,

e) služba včasnej intervencie,

f) podpora samostatného bývania.

4. Bratislavský samosprávny kraj poskytne FPO neverejnému poskytovateľovi sociálnej služby pri splnení podmienok uvedených v § 2 ods. 1 tohto VZN, ak neverejný poskytovateľ poskytuje sociálnu službu v zariadení, ktorým je:

a) zariadenie podporovaného bývania,

b) rehabilitačné stredisko,

c) domov sociálnych služieb,

d) špecializované zariadenie.

5. Bratislavský samosprávny kraj uzatvorí s neverejným poskytovateľom písomnú zmluvu o poskytovaní FPP a FPO, ak o poskytovanie sociálnej služby uvedenej v § 2 ods. 2 až ods. 4 tohto VZN neverejného poskytovateľa požiadal. V predmetnej zmluve budú rozpracované bližšie podmienky a dôvody poskytnutia, zastavenia a vrátenia poskytnutého FPP a FPO.

6. Neverejný poskytovateľ predloží Bratislavskému samosprávnemu kraju najneskôr v deň podpisu zmluvy o poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby čestné vyhlásenie, že neverejný poskytovateľ nie je v likvidácii, v konkurze a nevedie sa voči nemu exekučné konanie (formulár čestného vyhlásenia tvorí prílohu č. 1) a  originál dokladu nie staršieho ako 30 dní, že nemá daňové nedoplatky, nedoplatky na poistnom a na penále na sociálne poistenie, na príspevku na starobné dôchodkové sporenie a na poistnom a na penále na verejné zdravotné poistenie.

7. Neverejný poskytovateľ je povinný aj v priebehu rozpočtového roka na požiadanie Bratislavského samosprávneho kraja preukázať originálom dokladu nie starším ako 30 dní Bratislavskému samosprávnemu kraju, že nemá daňové nedoplatky, nedoplatky na poistnom a na penále na sociálne poistenie, na príspevku na starobné dôchodkové sporenie a na poistnom a na penále na verejné zdravotné poistenie.

8. Ak sa neverejnému poskytovateľovi sociálnej služby poskytuje FPP a FPO na príslušný rozpočtový rok, Bratislavský samosprávny kraj tieto finančné príspevky poskytne preddavkovo a prvý preddavok poskytne najneskôr do konca februára príslušného rozpočtového roka.

9. Ak sa začne poskytovať neverejnému poskytovateľovi sociálnej služby FPP a FPO v priebehu rozpočtového roka, Bratislavský samosprávny kraj poskytne tieto finančné prostriedky preddavkovo, najskôr od prvého dňa kalendárneho mesiaca, v ktorom nárok na tieto finančné príspevky vznikol a najneskôr do posledného dňa kalendárneho mesiaca nasledujúceho po kalendárnom mesiaci, v ktorom vznikol nárok na tieto finančné príspevky.

**TRETIA ČASŤ**

**§ 3**

**VÝPOČET FINANČNÉHO PRÍSPEVKU NA PREVÁDZKU POSKYTOVANEJ SOCIÁLNEJ SLUŽBY A FINANČNÉHO PRÍSPEVKU PRI ODKÁZANOSTI FYZICKEJ OSOBY NA POMOC INEJ FYZICKEJ OSOBY PRI ÚKONOCH SEBAOBSLUHY**

1. Bratislavský samosprávny kraj určí a poskytne neverejnému poskytovateľovi FPP na príslušný rozpočtový rok podľa druhu sociálnej služby, a ak ide o sociálnu službu poskytovanú v zariadení, aj podľa formy sociálnej služby a kapacity zariadenia, v prepočte na počet prijímateľov sociálnej služby, na počet hodín sociálneho poradenstva alebo na počet sociálnych poradcov, na počet hodín tlmočenia alebo na inú jednotku výkonu.

2. Výška FPP podľa odseku 1 sa určí na príslušný rozpočtový rok vo výške rozdielu medzi priemernými bežnými výdavkami na poskytovanie tejto sociálnej služby v pôsobnosti Bratislavského samosprávneho kraja za predchádzajúci rozpočtový rok a

1. sumou FPO podľa § 76 zákona o sociálnych službách poskytnutého neverejnému poskytovateľovi sociálnej služby na príslušný rozpočtový rok a
2. priemernými skutočne dosiahnutými príjmami z platenia úhrad za túto sociálnu službu poskytovanú v pôsobnosti Bratislavského samosprávneho kraja za predchádzajúci rozpočtový rok.

3. Bratislavský samosprávny kraj poskytne neverejnému poskytovateľovi FPO na zabezpečenie úkonov sebaobsluhy vo výške podľa prílohy č. 5 zákona o sociálnych službách.

4. Bratislavský samosprávny kraj zisťuje priemerné bežné výdavky a  priemerné skutočne dosiahnuté príjmy z platenia úhrady za sociálnu službu poskytovanú v pôsobnosti vyššieho územného celku za predchádzajúci rozpočtový rok, v členení podľa jednotlivých druhov poskytovaných sociálnych služieb, a ak ide o sociálne služby poskytované v zariadení, aj podľa formy sociálnej služby a kapacity zariadenia (kapacita zariadenia do 40 miest, od 41 do 100 miest a nad 101 miest), v prepočte na prijímateľa sociálnej služby, na hodinu sociálneho poradenstva alebo na počet sociálnych poradcov, na hodinu tlmočenia alebo na inú jednotku výkonu.

5. Do bežných výdavkov a  do príjmov z platenia úhrad za sociálnu službu sa nezapočítavajú bežné výdavky a príjmy z platenia úhrad na vykonávanie, zabezpečovanie alebo utváranie podmienok na vykonávanie iných činností podľa § 15 ods. 3 zákona o sociálnych službách.

6. Ak skutočne dosiahnuté príjmy z platenia úhrad za sociálnu službu poskytovanú neverejným poskytovateľom sociálnej služby sú v príslušnom rozpočtovom roku vyššie ako priemerné skutočne dosiahnuté príjmy z platenia úhrad za sociálnu službu poskytovanú v pôsobnosti vyššieho územného celku za prechádzajúci rozpočtový rok, výška FPP sa zníži o rozdiel medzi skutočne dosiahnutými príjmami z platenia úhrad za sociálnu službu poskytovanú neverejným poskytovateľom sociálnej služby v príslušnom rozpočtovom roku a priemernými skutočne dosiahnutými príjmami z platenia úhrad za sociálnu službu poskytovanú v pôsobnosti vyššieho územného celku za predchádzajúci rozpočtový rok.

7. Priemerné bežné výdavky a priemerné skutočne dosiahnuté príjmy z platenia úhrady za sociálnu službu na príslušný rozpočtový rok Bratislavský samosprávny kraj zverejní na svojom webovom sídle alebo na úradnej tabuli, najneskôr do konca februára príslušného rozpočtového roku.

**ŠTVRTÁ ČASŤ**

**§ 4**

**ZÁVEREČNÉ USTANOVENIA**

1. Zrušuje sa Všeobecne záväzné nariadenie Bratislavského samosprávneho kraja   
č. 32/2009 zo dňa 17.06. 2009 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.

2. Zrušuje sa Všeobecne záväzné nariadenie Bratislavského samosprávneho kraja   
č. 36/2010 zo dňa 23.7.2010 ktorým sa dopĺňa VZN č. 32/2009 zo dňa 17.06. 2009 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.

3. Zrušuje sa Všeobecne záväzné nariadenie Bratislavského samosprávneho kraja   
č. 45/2011 zo dňa 09.12.2011, ktorým sa mení a dopĺňa VZN BSK č. 32/2009 zo dňa 17.06.2009 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona   
č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja, v znení VZN BSK č. 36/2010 zo dňa 23.7.2010.

4. Všeobecne záväzné nariadenie BSK č. .. /2014 bolo v súlade s § 11 ods. 2 písm. a) zákona NR SR č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 11.04.2014 uznesením č. .. /2014.

5. Toto nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja a účinnosť 15. dňom od jeho vyvesenia na úradnej tabuli Bratislavského samosprávneho kraja.

Bratislava, dňa 11.04.2014

Ing. Pavol Frešo v.r.

predseda

Bratislavského samosprávneho kraja

Príloha č. 1

**Č E S T N É V Y H L Á S E N I E**

Dolu podpísaný štatutárny zástupca .................................................... čestne vyhlasujem, že organizácia .....................................................,   
so sídlom ......................................., IČO: ....................................., **nie je** v likvidácii, nie je v konkurze a nevedie sa voči nej exekučné konanie.

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pečiatka organizácie

podpis štatutárneho zástupcu

**Stanoviská komisií Zastupiteľstva BSK**

**Bod**: „NávrhVšeobecne záväzného nariadenia BSK č. ../2014 o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 až § 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja.**“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Členovia KZaSV schválilipredložený materiál a odporúčajú ho na rokovanie Z BSK. | Prítomní 7  Za 7  Proti 0  Zdržal 0 |  |  |
| Komisia dopravy | KD po prerokovaní odporúča Z BSK prerokovať a v zmysle uznesenia schváliť predložený materiál. | Prítomní 11  Za 11  Proti 0  Zdržal 0 |  |  |
| Komisia európskych záležitostí,  regionálnej spolupráce a  cestovného ruchu | Komisia európskych záležitostí, regionálnej spolupráce a cestovného ruchu odporúča Z BSK prerokovať a schváliť predložený materiál. | Prítomní 7  Za 7  Proti 0  Zdržal 0 |  |  |
| Komisia kultúry | Komisia kultúry predložený materiál schvaľuje a odporúča Z BSK materiál prerokovať a schváliť. | Prítomní 5  Za 5  Proti 0  Zdržal 0 |  |  |
| Komisia regionálneho rozvoja, územného plánovania a životného prostredia | Komisia po prerokovaní materiálu odporúča Z BSK predložený návrh uznesenia schváliť. | Prítomní 8  Za 7  Proti 0  Zdržal 1 |  |  |
| Komisia školstva, športu a mládeže | Komisia materiál prerokovala a odporúča v zmysle návrhu uznesenia predložiť materiál na rokovanie Zastupiteľstva BSK. | Prítomní 6  Za 6  Proti 0  Zdržal 0 |  |  |
| Finančná komisia | Finančná komisia po prerokovaní odporúča Z BSK schváliť materiál „Návrh Všeobecne záväzného nariadenia BSK č…../2014, o bližších podmienkach poskytovania finančného príspevku neverejným poskytovateľom poskytujúcim sociálne služby v súlade s § 75 78 a § 81 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. O živnostenskom podnikaní (živnostenský zákon) v znení neskorších predpisov, v podmienkach Bratislavského samosprávneho kraja. | Prítomní 6  Za 6  Proti 0  Zdržal 0 |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.