**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 11. apríla 2014

**Návrh**

**schválenia predaja parcely č. 473/5 a parcely 473/6 obe zapísané na liste vlastníctva č. 437, k. ú. Stupava, Marošovi Kostkovi**

Materiál obsahuje:

Materiál predkladá:

1.Návrh uznesenia

Ing. Roman Maroš 2.Dôvodová správa

poslanec 3.Prílohy

Zastupiteľstva Bratislavského samosprávneho kraja 4.Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

apríl 2014

N á v r h u z n e s e n i a

UZNESENIE č. ....... / 2014

**zo dňa 11 .4. 2014**

Zastupiteľstvo Bratislavského samosprávneho kraja po prerokovaní materiálu

1. **r o z h o d l o**

o prebytočnosti nehnuteľného majetku – pozemkov parc. č. 473/5 vo výmere 26 m2, zastavané plochy a nádvoria a  parc.č. 473/6 vo výmere 31 m2, ostatné plochy, obe v katastrálnom území Stupava, obec Stupava, okres Malacky, vedené na LV č. 437, vo vlastníctve Bratislavského samosprávneho kraja.

1. **s c h v a ľ u j e**

* **predaj** nehnuteľného majetku – pozemkov, parc. č. 473/5 vo výmere 26 m2, zastavané plochy a nádvoria a parc. č. 473/6 vo výmere 31 m2, ostatné plochy, obe v katastrálnom území Stupava, obec Stupava, okres Malacky, vedené na LV č. 437, ako prípad hodný osobitného zreteľa podľa ustanovenia § 9a ods.8 písm. e) zákona č. 446/2001 Z .z. o majetku vyšších územných celkov v znení neskorších zmien a doplnkov kupujúcemu:

Bc. Maroš Kostka, bytom F. Kostku 25/23, 900 31 Stupava, za symbolickú cenu 1,- €,

**s podmienkami:**

* zriadenie trvalého práva vecného bremena „in rem“ spočívajúceho v povinnosti strpieť výkon práva vstupu a prechodu na zaťažených pozemkoch, parc. č. 473/5 vo výmere 26 m2, zastavané plochy a nádvoria a parc. č. 473/6 vo výmere 31 m2, ostatné plochy, obe v katastrálnom území Stupava, obec Stupava, okres Malacky, obe vedené na LV č. 437, v prospech oprávneného, vlastníka parcely č. 473/3, v zmysle Geometrického plánu č. 118/2008 zo dňa 17.10.2008, úradne overeného dňa 24.10.2008, za účelom  prevádzky, užívania, opravy a údržby - Múzea F.Kostku, ako podmienku uzatvorenia kúpnej zmluvy, pričom vecné bremeno sa zriadi bezodplatne,
* kupujúci podpíše kúpnu zmluvu, s  ustanovením trvalého záväzku bezodplatného zriadenia vecného bremena „in rem“ – práva vstupu a prechodu, za účelom prevádzky a údržby nehnuteľnosti Múzea F. Kostku v prospech vlastníka nehnuteľnosti parcely č. 473/3, ktoré sa vzťahuje aj na právnych nástupcov povinného z vecného bremena a aj na právnych nástupcov oprávneného z vecného bremena
* kupujúci podpíše kúpnu zmluvu do 90 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci nepodpíše kúpnu zmluvu uznesenie stráca platnosť,
* kupujúci uhradí kúpnu cenu do 30 dní od podpísania kúpnej zmluvy obidvoma zmluvnými stranami.

**D ô v o d o v á s p r á v a**

Kupujúci požiadal Bratislavský samosprávny kraj o vrátenie daru, ktorý bol v minulosti starou mamou žiadateľa omylom darovaný štátu. Darovaním previedla na obec stará mama žiadateľa p. Františka Kostková za účelom vytvorenia múzea po národnom umelcovi Ferdišovi Kostkovi, pozemky a hrnčiarsku dielňu kde sa súčasťou darovacej zmluvy stali aj dotknuté pozemky parcela č. 473/5 vo výmere 26 m2, zastavané plochy a nádvoria a parcela č. 473/6 vo výmere 31 m2, ostatná plocha, obe v k. ú. Stupava, vedené na LV č. 437, ktoré sú priľahlými k rodinnému domu žiadateľa a pozemku pod stavbou rodinného domu, ktorý je toho času už vo vlastníctve žiadateľa. Pozemok pod stavbou kupujúci nadobudol taktiež prevodom z vlastníctva BSK, s odvolaním sa na prípad osobitného zreteľa v zmysle zákona č. 446/2001 Z. z. - Uznesenie Zastupiteľstva BSK č. 46/2012 v prílohe.

Tento prevod je navrhovaný v zmysle § 6 bodu 5 a 6 schválených Zásad hospodárenia a nakladania s majetkom Bratislavského samosprávneho kraja, v súlade so zákonom č. 446/2001 Z. z. o majetku vyšších územných celkov v znení neskorších zmien a predpisov, kde v prípadoch osobitného zreteľa v zmysle § 9a ods. 8 písm. e/ Zákona sa rozumejú najmä okolnosti kedy je uprednostnený verejný záujem samosprávneho kraja. V týchto prípadoch rozhoduje o prevode majetku Zastupiteľstvo samosprávneho kraja trojpätinovou väčšinou všetkých poslancov.

Účelom uvedeného predaja je  majetkovoprávne usporiadanie nehnuteľného majetku vo vlastníctve Bratislavského samosprávneho kraja, kde pozemky, ktoré sú vo vlastníctve BSK tvoria, predzáhradku rodinného domu žiadateľa a ďalšia parcela je priamo súsediaca k stavbe rodinného domu. Vzniknutá situácia bola započatá keď stará matka žiadateľa v snahe napomáhať šíreniu a prezentácii kultúry v rámci darovacej zmluvy Múzea F. Kostku, omylom previedla i vlastníctvo k dotknutým priľahlým pozemkom. Uvedený právny stav spôsobuje rodine Kostkovcov problémy, rodinný dom, ktorý doposiaľ nebol zrekonštruovaný sa nachádza v nevyhovujúcom technickom stave a v snahe o získanie hypotekárneho úveru banka požaduje vysporiadanie vlastníckych vzťahov.

Zároveň sa budúcou Kúpnou zmluvou zriaďuje i právo zodpovedajúce vecnému bremenu za účelom zabezpečenia prístupu k Múzeu F. Kostku vo vlastníctve Bratislavského samosprávneho kraja.

Zámer previesť majetok týmto spôsobom je vyšší územný celok povinný zverejniť najmenej 15 dní pred schvaľovaním prevodu zastupiteľstvom územného celku na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby.