**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

11. apríla 2014

**Informácia**

**Vyhodnotenie I. etapy**

**Integrovaného dopravného systému v Bratislavskom kraji**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodovú správu

3. Informáciu – Vyhodnotenie I. etapy IDS BK

4. Stanoviská komisií

Zodpovedný:

Ing. Rastislav Cenký

generálny riaditeľ

Bratislavská integrovaná doprava, a.s.

Spracovatelia:

Ing. Zuzana Horčíková

riaditeľka odboru dopravnej integrácie

Bratislavská integrovaná doprava, a.s.

Ing. Peter Války

vedúci oddelenia ekonomiky dopravy

Bratislavská integrovaná doprava, a.s.

Bratislava

apríl 2014

N á v r h u z n e s e n i a

**UZNESENIE č. ....... / 2014**

zo dňa 11.4.2014

Zastupiteľstvo Bratislavského samosprávneho kraja po prerokovaní materiálu

**b e r i e n a v e d o m i e**

informáciu Vyhodnotenie I. etapy IDS BK.

**D ô v o d o v á s p r á v a**


Dňom 1.6.2013 bola spustená I. etapa IDS BK na území hlavného mesta SR Bratislava a v okrese Malacky, ktorou sa realizovala čiastočná tarifná integrácia - zavedenie predplatných cestovných lístkov platných na integrovanom území u dopravcov Dopravný podnik Bratislava, Slovak Lines a Železničná spoločnosť Slovensko.

Na rokovaniach súvisiacich s prípravou II. etapy IDS BK vzišla od zástupcov objednávateľov požiadavka na spracovanie vyhodnotenia I. etapy IDS BK, ktorá popisuje, čo sa v rámci I. etapy pripravilo a zaviedlo, ktoré oblasti nie sú doriešené. Súčasťou správy sú tiež základné ekonomické a štatistické ukazovatele. Správa bola vyhotovená za obdobie jún až december 2013 a reflektuje stav platný ku 31.12.2013.

Predkladáme Vám preto túto správu ako informáciu a po prerokovaní vám ju odporúčame vziať na vedomie.

**S t a n o v i s k á k o m i s i í**

Komisia dopravy:



Finančná komisia:

1. **Informácia Vyhodnotenie I. etapy Integrovaného dopravného systému v Bratislavskom kraji**

Materiál uviedol Ing. Rastislav Cenký, riaditeľ Bratislavskej integrovanej dopravy. Členovia FK podrobne prediskutovali materiál a jednotlivé hodnotenia krokov zvádzania I. etapy BID.

Finančná komisia po prerokovaní:

**Odporúča Z BSK zobrať na vedomie materiál „**Informácia Vyhodnotenie I. etapy Integrovaného dopravného systému v Bratislavskom kraji“

**Žiada** predstavenstvo BID o spracovanie návrhu konkrétnych opatrení na odstránenie prekážok prevádzky I. etapy zo strany objednávateľov dopravných výkonov v regióne.

Termín: koniec apríla 2014

Hlasovanie: prítomní 7, za 7 (p. Zemanová, p. Ágoston, p. Maroš, p. Dostál, p. Pomichal, p. Mach, p. Demel), proti 0, zdržal sa 0