**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

11. apríla 2014

**Návrh**

**Integrovaný dopravný systém v Bratislavskom kraji**

**Zavedenie II. etapy**

Materiál predkladá: Materiál obsahuje:

Ing. Martin Berta 1. Návrh uznesenia

podpredseda BSK 2. Dôvodová správa

3. Materiál IDS BK – zavedenie II. etapy

4. Stanoviská komisií

Zodpovedný:

Ing. Rastislav Cenký

generálny riaditeľ

Bratislavská integrovaná doprava, a.s.

Spracovatelia:

Ing. Zuzana Horčíková

riaditeľka odboru dopravnej integrácie

Bratislavská integrovaná doprava, a.s.

Ing. Peter Války

vedúci oddelenia ekonomiky dopravy

Bratislavská integrovaná doprava, a.s.

Bratislava

apríl 2014

N á v r h u z n e s e n i a

**UZNESENIE č. ....... / 2014**

zo dňa 11.4.2014

Zastupiteľstvo Bratislavského samosprávneho kraja po prerokovaní materiálu

**A. s c h v a ľ u j e**

**A1** zavedenie 2. etapy Integrovaného dopravného systému v Bratislavskom v zmysle textu predloženého materiálu.

**A2** zmenu dokumentu *Tarifné podmienky IDS BK* schváleného uznesením 115/2012 zo dňa 7.12.2012 v zmysle textu predloženého materiálu (rozšírenie ponuky o 7-dňové predplatné cestovné lístky).

**A3** zmenu dokumentu *Delenie tržieb medzi dopravcov BID* schváleného uznesením 77/2010 zo dňa 5.11.2010 v zmysle textu predloženého materiálu (zmena pomeru v tarifných zónach 100 a 101) s účinnosťou odo dňa zavedenia 2. etapy IDS BK.

**A4** v prípade, žemateriály v zmysle bodu A1, A2 alebo A3 tohto uznesenia nebudú v rovnakom znení schválené Zastupiteľstvom hlavného mesta SR Bratislavy najneskôr do 30 dní od schválenia tohto uznesenia, stráca uznesenie v tom ktorom bode platnosť.

**B. u k l a d á**

riaditeľovi Úradu Bratislavského samosprávneho kraja

**B** v zmysle bodu A1 zapracovať finančné dopady do rozpočtu na nasledovné roky.

T: priebežne

**D ô v o d o v á s p r á v a**

Dňom 1.6.2013 bola spustená I. etapa IDS BK na území hlavného mesta SR Bratislava a v okrese Malacky, ktorou sa realizovala čiastočná tarifná integrácia - zavedenie predplatných cestovných lístkov platných na integrovanom území u dopravcov Dopravný podnik Bratislava, Slovak Lines a Železničná spoločnosť Slovensko.

Premetom II. etapy IDS BK je zavedenie ponuky predplatných cestovných lístkov, v rovnakom rozsahu ako v prípade okresu Malacky, aj na okresy Pezinok a Senec a tiež na priľahlé obce spadajúce do Trnavského kraja, avšak dopravne napojené na Bratislavu a mestá a obce v Bratislavskom kraji.

Pripravuje sa tiež koordinácia v dopravnej oblasti, a to k začiatku platnosti nových cestovných poriadkov pre obdobie 2014/15. Na prípravu týchto zmien bola zriadená pracovná skupina, v ktorej má každý objednávateľ dopravných výkonov svojho zástupcu. Základnou filozofiou koordinácie je stanoviť koľajovú dopravu ako nosnú v tých reláciách, kde má z kapacitných aj ekonomických dôvodov svoje opodstatnenie. Autobusová doprava tak zostane obsluhovať oblasti bez napojenia na koľajovú dopravu, resp. kde by prevádzka koľajovej dopravy nebola efektívna. Bez dopravnej optimalizácie budú finančné prostriedky do dopravy v Bratislavskom regióne vynakladané neúčelne a neefektívne, doprava bude pre objednávateľov drahšia a očakávané efekty z integrácie sa dostavia neskôr ako boli očakávané, alebo vôbec.


Zavedenie II. etapy IDS BK predstavuje ďalší krok pri napĺňaní dlhodobého cieľa jednotlivých zúčastnených subjektov v efektívnejšom využívaní verejných finančných zdrojov a v náraste kvality verejnej dopravy na území mesta a regiónu. Prípadný odklad zavedenia II. etapy IDS BK bude mať za následok len ďalšie predlžovanie súčasného nevyhovujúceho stavu v oblasti verejnej dopravy, ako aj dopravného systému ako celku.

Materiál je v rovnakom znení prerokovávaný na aprílových zastupiteľstvách BSK aj HMB.

V zmysle návrhu uznesenia odporúčame poslancom schváliť materiál tak, ako je uvedené v návrhu.

**S t a n o v i s k á k o m i s i í**

Komisia dopravy:



Finančná komisia:

1. **Integrovaný dopravný systém v Bratislavskom kraji Zavedenie II. etapy**

Materiál uviedol Ing. Rastislav Cenký, riaditeľ Bratislavskej integrovanej dopravy.

Finančná komisia po prerokovaní:

**Odporúča Z BSK schváliť materiál „**Integrovaný dopravný systém v Bratislavskom kraji Zavedenie II. etapy so zmenou v texte uznesenia bod A.2 – dátum zmeniť 07.12.2012

Hlasovanie: prítomní 6, za 6 (p. Zemanová, p. Maroš, p. Dostál, p. Pomichal, p. Mach, p. Demel), proti 0, zdržal sa 0