**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 11.04.2014

**Návrh**

**Všeobecne záväzného nariadenia BSK č. ../2014 zo dňa 11.04.2014, ktorým sa mení VZN č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12.2011**

Predkladateľ**:** Materiál obsahuje**:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Návrh VZN BSK č. ../2014

4. Stanoviská komisií

Zodpovedný**:**

Mgr. Michaela Šopová

riaditeľka

odboru sociálnych vecí

Spracovateľ**:**

PhDr. Marica Šiková

vedúca oddelenia sociálnej pomoci

PhDr. Katarína Janíková, PhD.

referent oddelenia sociálnej pomoci

Mgr. Pavol Kotrbčík

referent oddelenia sociálnej pomoci

**Bratislava**

apríl 2014

N á v r h u z n e s e n i a

**uznesenie č. ............. 2014**

zo dňa 11.04.2014

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**Všeobecne záväzné nariadenie BSK č..../2014 zo dňa 11.04.2014, ktorým sa mení VZN č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12. 2012.**

**D ô v o d o v á s p r á v a**

Dôvodom zmeny Všeobecne záväzného nariadenia BSK č. 28/2009 z 25. 02. 2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v  znení Všeobecne záväzného nariadenia č. 37/2010 z 23. 07. 2010 a Všeobecne záväzného nariadenia Bratislavského samosprávneho kraja č. 44/2011 z 9. 12. 2011 (ďalej len „VZN BSK č. 28/2009“) je úprava výšky finančného príspevku, ktorý môže byť poskytnutý vykonávateľovi opatrení podľa zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v  znení neskorších predpisov (ďalej len „zákon č. 305/2005 Z. z.“). Výška finančného príspevku je určená podľa druhu opatrenia (výkon opatrení podľa zákona č. 305/2005, krízové stredisko, resocializačné stredisko), jednotky výkonu (vykonávateľ, občan), formy (ambulantná, pobytová) a maximálnej výšky finančného príspevku stanovenej na opatrenie. Dôvody navrhovanej úpravy výšky finančných príspevkov sú nasledovné:

Zákonom č. 141/2004 Z.z., ktorým sa menil a dopĺňal zákon č. 195/1998 Z.z. o sociálnej pomoci v znení neskorších predpisov (zrušený k 31.12.2008) bola stanovená minimálna výška finančného príspevku poskytnutého subjektu, ktorý poskytoval sociálnu službu a vybrané činnosti sociálnoprávnej ochrany v krízovom stredisku na jedného občana/rok vo výške 6140,87 €, v resocializačnom stredisku na jedného občana/rok vo výške 4979,09 € a na výkon sociálnoprávnej ochrany ambulantnou formou vo výške 8298,48€ na jedného poradcu/rok.

Dňom 1.1.2006 nadobudol účinnosť zákon č. 305/2005 Z. z., ktorý do opatrení sociálnoprávnej ochrany zahrnul aj činnosť krízového strediska a resocializačného strediska, na základe čoho ich vyňal z v tom čase platného zákona o sociálnej pomoci. Minimálnu výšku finančného príspevku poskytnutého subjektu na výkon týchto opatrení, zákon č. 305/2005 Z.z. nestanovil.

Nakoľko zákon č. 305/2005 Z.z. stanovuje, že podmienky poskytnutia finančného príspevku subjektom, ktoré vykonávajú opatrenia podľa tohto zákona, upraví vyšší územný celok vo všeobecne záväznom nariadení, Zastupiteľstvo BSK na rokovaní dňa 21.2.2007 schválilo Všeobecne záväzné nariadenie BSK č. 14/2007 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately v súlade so zákonom č. 305/2005 Z.z. (ďalej len „VZN č.14/2007“). Predmetom VZN č.14/2007 bola aj stanovená výška finančného príspevku, ktorú BSK poskytoval oprávnenému subjektu na vykonávanie opatrení sociálnoprávnej ochrany detí a sociálnej kurately, a to vo výške: sociálne poradenstvo (vrátane sociálnej prevencie a sociálnoprávnej ochrany detí a sociálnej kurately) 3319,39€ na jedného poradcu/sociálneho pracovníka, v krízovom stredisku ambulantná forma 1161,79€/občan/rok, pobytová forma 2655,50€/občan/rok a v resocializačnom stredisku pobytová forma 2655,50 €/občan/rok.

Zastupiteľstvo BSK na rokovaní dňa 25.2.2009 schválilo nové Všeobecne záväzné nariadenie BSK č. 28/2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately v súlade so zákonom č. 305/2005 Z.z. (ďalej len „VZN č.28/2009“). V tomto VZN č.28/2009 je stanovená výška finančného príspevku, ktorú BSK poskytuje oprávnenému subjektu na vykonávanie opatrení sociálnoprávnej ochrany detí a sociálnej kurately, nasledovne: výkon opatrení podľa zákona č. 305/2005 Z.z. na jedného vykonávateľa/rok vo výške 3983,27€, v krízovom stredisku ambulantná forma 1161,79€/občan/rok, pobytová forma 3319,39€/občan/rok a v resocializačnom stredisku pobytová forma 3319,39 €/občan/rok.

Výška príspevkov v súčasnosti poskytovaných BSK subjektom, ktoré vykonávajú opatrenia podľa zákona č. 305/2005 Z.z. neodzrkadľuje skutočné náklady na prevádzku zariadení, v ktorých sa tieto opatrenia vykonávajú a je v porovnaní s ostatnými regiónmi, ktoré tieto príspevky na území SR poskytujú, najnižšia. Výška príspevku na výkon opatrení sa v jednotlivých samosprávnych krajoch pohybuje v rozpätí napr. v krízovom stredisku pobytovou formou od 5974,91€ do 6750€ na rok na osobu, v resocializačnom stredisku od 4979,00€ do 5470€ na rok na osobu.

Pri navrhovanej úprave výšky finančných príspevkov boli použité aj údaje o výške finančného príspevku poskytovaného Úradom práce, sociálnych vecí a rodiny v Bratislave (ďalej len „ÚPSVaR SR) a Ústredím práce, sociálnych vecí a rodiny na výkon opatrení v krízovom a resocializačnom stredisku na 1 miesto na rok, ktoré sú poskytované na výkon tých istých alebo obdobných činností. Pre porovnanie uvádzame vývoj výšky príspevkov na krízové stredisko.

|  |  |  |
| --- | --- | --- |
| Rok | Krízové stredisko | |
|  | Priemerná výška príspevku  z ÚPSVaR v € | Výška príspevku z BSK v € |
| 2009 | 10 046 | 3 319,39 |
| 2010 | 10 287 | 3 319,39 |
| 2011 | 10 705 | 3 319,39 |
| 2012 | 10 900 | 3 319,39 |
| 2013 | 11 145 | 3 319,39 |
| 2014 | 11 400 | 3 319,39 |
|  |  |  |

Pri navrhovanej úprave výšky finančných príspevkov vykonávateľa opatrení sa zohľadňuje, že v súčasnosti poskytovaná výška príspevkov nepostačuje na pokrytie ani minimálnych mzdových nákladov a nákladov na prevádzku, ktoré vykonávateľovi vznikajú pri výkone opatrení. Upravená výška je zosúladená s výškou finančného príspevku poskytovaného neverejnému poskytovateľovi sociálnych služieb na 1 sociálneho poradcu na rozpočtový rok a je stanovená na základe ekonomicky oprávnených nákladov súvisiacich s jeho činnosťou. Porovnateľný je aj účel použitia finančných príspevkov a na výkon danej pozície sa vyžaduje rovnaké vzdelanie, odbornosť a kvalifikácia.

Z dôvodov, že za obdobie od roku 2007, kedy bolo schválené VZN č. 14/2007, s miernou úpravou v roku 2009 vo VZN č. 28/2009, neboli výšky finančných príspevkov upravované v takej miere, aby v primeranej výške a v súčinnosti so spolufinancovaním iných určených orgánov sociálnoprávnej ochrany detí a sociálnej kurately pokrývali reálne náklady vykonávateľov opatrení podľa zákona č. 305/2005 Z.z., a tiež s ohľadom na porovnanie výšky príspevkov v iných regiónoch, predkladáme návrh na úpravu výšky finančných príspevkov, ako sú uvedené v prílohe č. 2 tohto VZN.

V zmysle navrhovaných úprav budú finančné príspevky vykonávateľom podľa zákona č. 305/2005 Z. z. poskytované v súlade s VZN BSK č. 28/2009 na základe žiadosti predloženej oprávneným žiadateľom v termíne do 31. júla príslušného kalendárneho roku na nasledujúceho kalendárneho rok, t.j. finančné príspevky budú v navrhovanej výške poskytnuté až v rozpočtovom roku 2015.

**Zastupiteľstvo Bratislavského samosprávneho kraja**

****

**Všeobecne záväzné nariadenie**

**Bratislavského samosprávneho kraja**

**č. ...../2014**

zo dňa 11.04.2014,

**ktorým sa mení**

Všeobecne záväzné nariadenie BSK č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12.2011.

**Všeobecne záväzné nariadenie**

**Bratislavského samosprávneho kraja**

**č. ...../2014**

zo dňa 11.04.2014

Zastupiteľstvo Bratislavského samosprávneho kraja podľa § 8 ods. 1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a podľa § 76 písm. f) bod 1, § 88 ods. 1 a 4 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len „zákon č. 305/2005 Z. z.“), vydáva toto všeobecne záväzné nariadenie:

**Čl. I.**

Všeobecne záväzné nariadenie BSK č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12.2011 sa mení takto:

1. V Čl. 2 sa za odsek 1. vkladá nový odsek 2. v tomto znení:

„2. BSK môže poskytnúť finančný príspevok za podmienok uvedených v odseku 1. najviac vo výške stanovenej v prílohe č. 2 k VZN 28/2009 zo dňa 25.2.2009 v znení neskorších zmien a doplnkov.“

1. V Čl. II. sa doterajšie odseky č. 2 až 6 označujú ako odseky 3 až 7.
2. Príloha č. 2 sa vypúšťa a nahrádza sa novou prílohou č. 2 v tomto znení:

**„Príloha č. 2 k VZN č .../2014**

**Výška poskytnutého finančného príspevku**

|  |  |  |  |
| --- | --- | --- | --- |
| Druh opatrení | Jednotka výkonu | Maximálna výška finančného príspevku | |
| Ambulantná forma | Pobytová forma |
| Výkon opatrení podľa zákona č. 305/2005 Z.z. | Vykonávateľ opatrení/rok | 8 300,00 € | ~~-~~ |
| Krízové stredisko | Občan/rok | - | 6 200,00 |
| Resocializačné stredisko | Občan/rok | - | 5 000,00 |

**Čl. II.**

1. Všeobecne záväzné nariadenie č. .. /2014 bolo v súlade s § 11 ods. 2 písm. a) zákona NR SR č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 11.04.2014 Uznesením č. .. /2014.
2. Toto nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja a účinnosť 15. dňom od jeho vyvesenia na úradnej tabuli Bratislavského samosprávneho kraja.

Bratislava, dňa 11.04. 2014

Ing. Pavol F r e š o, v. r.

predseda

Bratislavského samosprávneho kraja

**Stanoviská komisií Zastupiteľstva BSK**

**Bod :„** Návrh Všeobecne záväzného nariadenia BSK č…../2014, ktorým sa mení VZN BSK č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12.2011.**“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Členovia KZaSV navrhli zvýšenie výšky poskytnutých finančných príspevkov v prílohe č. 2 za výkon opatrení na 8 300€ pre vykonávateľa opatrenia/rok, v resocializačnom stredisku, v pobytovej forme na 5 000€ na občana/rok a v krízovom stredisku, v pobytovej forme na 6 200€ na občana/rok. | Prítomní 7  Za 6  Proti 0  Zdržal 1 | akceptované | zapracované |
| Komisia dopravy | KD po prerokovaní odporúča Z BSK prerokovať a v zmysle uznesenia schváliť predložený materiál. | Prítomní 11  Za 11  Proti 0  Zdržal 0 |  |  |
| Komisia európskych záležitostí,  regionálnej spolupráce a  cestovného ruchu | Komisia európskych záležitostí, regionálnej spolupráce a cestovného ruchu odporúča Z BSK prerokovať a schváliť predložený materiál s podmienkou úpravy výšky poskytnutého finančného príspevku v časti „Príloha č.2 k VZN č. .../2014“ nasledovne: Výkon opatrení podľa Zákona č. 305/2005 Z.z. na sumu 8300 Eur, Krízové stredisko na sumu 6 200 Eur a Resocializačné stredisko na sumu 5 000 Eur. | Prítomní 7  Za 7  Proti 0  Zdržal 0 | akceptované | zapracované |
| Komisia kultúry | Komisia kultúry predložený materiál schvaľuje a odporúča Z BSK materiál prerokovať a schváliť. | Prítomní 5  Za 5  Proti 0  Zdržal 0 |  |  |
| Komisia regionálneho rozvoja, územného plánovania a životného prostredia | Komisia po prerokovaní materiálu odporúča Z BSK predložený návrh uznesenia schváliť. | Prítomní 8  Za 7  Proti 0  Zdržal 1 |  |  |
| Komisia školstva, športu a mládeže | Komisia materiál prerokovala a odporúča v zmysle návrhu uznesenia predložiť na rokovanie Zastupiteľstva BSK. | Prítomní 7  Za 7  Proti 0  Zdržal 0 |  |  |
| Finančná komisia | Odporúča Z BSK schváliť materiál„Návrh Všeobecne záväzného nariadenia BSK č…../2014, ktorým sa mení VZN č. 28/2009 zo dňa 25.02.2009 o bližších podmienkach poskytovania finančného príspevku akreditovanému subjektu, právnickej osobe, fyzickej osobe alebo obci na vykonávanie opatrení sociálnoprávnej ochrany detí a sociálnej kurately na území Bratislavského samosprávneho kraja, v znení Všeobecne záväzného nariadenia č. 37/2010 zo dňa 23.07.2010 a Všeobecne záväzného nariadenia č. 44/2011 zo dňa 09.12.2011 | Prítomní 6  Za 6  Proti 0  Zdržal 0 |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.