**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 11.04.2014

**Návrh**

na predaj pozemku – parcely č. 795/4, v k. ú. Tomášov, okres Senec, vedeného na LV č. 1860

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Mgr. Danica Harmaniaková

referent právneho oddelenia

Bratislava

apríl 2014

N á v r h u z n e s e n i a

**UZNESENIE č. ........ / 2014**

zo dňa 11.04.2014

Zastupiteľstvo Bratislavského samosprávneho kraja po prerokovaní materiálu

**A. r o z h o d l o**

o prebytočnosti nehnuteľného majetku – pozemku parcela č. 795/4 zastavané plochy a nádvoria o výmere 1179 m2,v k. ú. Tomášov, vedeného na LV č. 1860,

**B. s c h v a ľ u j e**

predaj nehnuteľného majetku – pozemku pod miestnou účelovou komunikáciou, parcela č. 795/4 zastavané plochy a nádvoria o výmere 1179 m2, vedeného Katastrálnym odborom Okresného úradu Senec na LV č. 1860, v k. ú. Tomášov, okres Senec, obec Tomášov, ako prípad hodný osobitného zreteľa podľa § 9a ods.8 písm. e) zák. č. 446/2001 Z. z. o majetku vyšších územných celkov, vo verejnom záujme za 1,-€ v prospech

**Obce Tomášov**

ul. 1. mája č. 5

900 44 Tomášov

IČO: 00 30 51 20

zastúpená: Jozefom Szalayom, starostom obce

S podmienkami

* Kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci nepodpíše kúpnu zmluvu uznesenie stráca platnosť,
* Kupujúci uhradí kúpnu cenu do 30 dní od podpísania kúpnej zmluvy obidvoma zmluvnými stranami.

**D ô v o d o v á s p r á v a**

Podaním zo dňa 18.04.2013 sa Obec Tomášov opätovne obrátila na samosprávny kraj vo veci odpredaja pozemku, a to parcely č. 795/4 zastavané plochy a nádvoria o výmere 1179 m2, pôvodne odčlenenej z parcely č. 795/1 zastavané plochy a nádvoria o výmere 5481 m2, k. ú. Tomášov, okres Senec, vedenej na LV č. 1860, v k. ú. Tomášov, okres Senec.

Z BSK uznesením č. 58/2012, zo dňa 22.06.2012 rozhodlo o odpredaji prebytočného nehnuteľného majetku, a to pozemku parcela č. 795/2 zastavané plochy a nádvoria o výmere 1185 m2 a pozemku  parcela č. 795/3 zastavané plochy a nádvoria o výmere 948 m2 v k. ú. Tomášov, vedených pôvodne na LV č. 1860 v prospech BSK, ako prípad hodný osobitného zreteľa podľa ustanovenia § 9a ods.8 písm. e) z. č. 446/2001 Z. z. o majetku vyšších územných celkov, do vlastníctva obce Tomášov.

Uvedený prevod bol realizovaný na podklade žiadosti obce Tomášov zo dňa 21.10.2011 o odpredaj pozemku parcela č. 795/2, neskôr doplnenej novou žiadosťou obce Tomášov zo dňa 12.4.2012, o odpredaj parcely č. 795/3, v k. ú. Tomášov do vlastníctva obce. Uvedené doplnenie žiadosti starostom obce Tomášov bolo zrealizované následne po zistení, že pôvodná cestná účelová komunikácia pozostáva ešte z ďalšej parcely č. 795/3.

Opätovnú žiadosť obec odôvodnila pochybením v zápise pôvodnej parcely č. 795/2 zastavané plochy a nádvoria o výmere 1185 m2 a parcely č. 795/1 zastavané plochy a nádvoria o výmere 6660m2 vedených na LV č. 1860, v pozemkovej mape príslušneho operátu Správy katastra Senec, ktoré uviedlo Obec Tomášov do omylu pri usporiadaní vlastníckych vzťahov k pozemkom parcela 795/2, 795/3, ktoré prešli do vlastníctva obce v súlade s uznesením ZBSK č. 58/2012, dňa 22.06.2012.

Pochybenie a nesúlad s údajmi v KN obec zistila pri vybavovaní stavebného povolenia na výstavbu inžinierskych sietí.

Na základe GP č. 20/2013 zo dňa 10.04.2013 vo verejnom záujme dal samosprávny kraj z pôvodnej parcely č. 795/1 zastavané plochy a nádvoria o výmere 6660 m2, dňa 30.05.2013 odčleniť parcelu č. 795/4 zastavané plochy a nádvoria o výmere 1179 m2 v extraviláne obce, pre potreby doriešenia majetkovoprávneho usporiadania uvedenej cestnej účelovej komunikácie v záujme obyvateľov obce Tomášov.

V zmysle Delimitačného protokolu uzavretého medzi Slovenskou správou ciest, Miletičova č. 19, Bratislava, ako odovzdávajúcim a BSK ako preberajúcim v súlade s § 24b ods.6 zákona č. 135/1961 Zb. o pozemných komunikáciách, dňa 10.01.2006 je uvedená parcela vedená ako cesta II. triedy č. 510.

Podľa vyjadrenia regionálnych ciest Bratislava, Čučoriedkova č.6, 827 12 Bratislava, uvedená komunikácia nie je cestou II. alebo III. triedy, ale jedná sa o účelovú komunikáciu, ktorá by mala byť vo vlastníctve obce.

Komunikácia má charakter ľahko spevneného cestného telesa, ktorá i z hľadiska evidencie katastra nehnuteľností čo do spôsobu využitia je zadefinovaná ako cestná, miestna, účelová komunikácia, lesná cesta, poľná cesta atď.

V okolí uvedenej účelovej komunikácie bola započatá rozsiahla investičná výstavba rodinných domov vlastníkov pozemkov hraničiacich s pozemkami parcela č. 795/2, 795/3, k. ú. Tomášov.

Z uvedeného dôvodu sa v rokoch 2011 - 2012 na samosprávny kraj obrátil tak starosta obce Tomášov, ako aj jednotlivý vlastníci pozemkov, ktorých v stavebnom konaní zastupuje Združenie pri Svätej trojici so splnomocneným zástupcom Ing. Ladislavom Lepesom PROTECH, Malinovská č. 8, Tomášov, vo veci usporiadania vlastníctva k vyššie uvedenej parcele z dôvodu prebiehajúceho stavebného konania pre účel **Výstavby prístupovej komunikácie s inžinierskymi sieťami na pozemkoch parcela č. 795/2, 795/3,795/4, 148/2, 148/3, 775/4 v k. ú. Tomášov.**

Prípad osobitného zreteľa v zmysle § 9a ods.8 písm. e) zák. č. 446/2001 Z. z. o majetku vyšších územných celkov, v nadväznosti na § 6 ods. 5) Zásad hospodárenia a nakladania s majetkom BSK, spočíva vo verejnom záujme pri budovaní cestnej miestnej účelovej komunikácie pre potreby obyvateľov obce Tomášov.

**Stanoviská komisií Zastupiteľstva BSK**

**Bod :„Návrh**  na predaj nehnuteľného majetku vedeného Správou katastra Senec na LV č. 1860, k. ú. Tomášov, okres Senec, obec Tomášov konkrétne:

- pozemku parcela č. 795/4 zastavané plochy a nádvoria o výmere 1179 m2

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál bol prerokovaný | Prítomní 6  Za 4  Proti 0  Zdržal sa 2  Nehlasoval 0 |  |  |
| Komisia dopravy | Materiál bol prerokovaný | Prítomní 11  Za 11  Proti 0  Zdržal sa 0  Nehlasoval 0 |  |  |
| Komisia európskych záležitostí, regionálnej spolupráce  a cestovného ruchu | Materiál bol prerokovaný | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia kultúry | Materiál bol prerokovaný | Prítomní 5  Za 5  Proti 0  Zdržal sa 0  Nehlasoval 0 |  |  |
| Komisia regionálneho rozvoja, územného plánovania a životného prostredia | Materiál bol prerokovaný | Prítomní 7  Za 7  Proti 0  Zdržal sa 0  Nehlasoval 0 |  |  |
| Komisia školstva, športu a mládeže | Materiál bol prerokovaný | Prítomní 7  Za 7  Proti 0  Zdržal sa 0  Nehlasoval 0 |  |  |
| Finančná komisia | Materiál bol prerokovaný | Prítomní 6  Za 6  Proti 0  Zdržal sa 0  Nehlasoval 0 |  |  |